Dipesalema 50 | Baebele ya mo Internet | Thanolo ya Lefatshe le Lesha
Pina ya ga Asafe.+ 50 Yo e Leng Modimo,+ Modimo, Jehofa,+ o buile,+Mme o bitsa lefatshe,+Go simolola kwa botlhabatsatsi go ya kwa bophirimatsatsi.+ 2 A le kwa Siona, boitekanelo jwa bontle,+ Modimo o ile a phatsima.+ 3 Modimo wa rona o tla tla mme go ka se ka ga diragala gore a didimale.+Fa pele ga gagwe molelo o a laila,+Mme go mo dikologa gotlhe fela go na le maemo a bosa jwa matsubutsubu a a feteletseng.+ 4 O bitsa magodimo kwa godimo le lefatshe+Gore a tle a diragatse katlholo mo bathong ba gagwe:+ 5 “Phuthelang batho ba me ba ba ikanyegang kwa go nna,+Ba ba dirang kgolagano ya me mo setlhabelong.”+ 6 Mme magodimo a bolela tshiamo+ ya gagwe,Gonne Modimo ka boene ke Moatlhodi.+ Seʹlah. 7 “A ko lo reetseng, lona batho ba me, mme ke tla bua,+Wena Iseraele, mme ke tla naya bosupi kgatlhanong le wena.+Ke nna Modimo, Modimo wa gago.+ 8 Ga ke go kgalemele ka ga ditlhabelo tsa gago,+Le fa e le malebana le ditshupelo tsa gago tse di fisiwang di feletse tse di fa pele ga me ka metlha.+ 9 Ga ke na go ntsha poo mo ntlong ya gago,+Le diphoko mo masakeng a gago. 10 Gonne phologolo nngwe le nngwe ya naga ya sekgwa ke ya me,+Dibatana tse di mo godimo ga dithaba tse di sekete.+ 11 Ke itse sentle sebopiwa sengwe le sengwe se se nang le diphuka sa dithaba,+Le ditlhopha tse dikgolo tsa diphologolo tsa naga e e bulegileng di na le nna.+ 12 Fa ke ne ke tshwerwe ke tlala, ke ne ke se kitla ke go bolelela;Gonne naga e e ungwang+ le botlalo jwa yone ke tsa me.+ 13 A ke tla ja nama ya dipoo tse di maatla,+A ke tla nwa madi a diphoko?+ 14 Ntsha ditebogo e le setlhabelo sa gago se se yang kwa Modimong,+Mme o duele Mogodimodimo maikano a gago;+ 15 Mme o mpitse mo motlheng wa matshwenyego.+Ke tla go namola, mme o tla nkgalaletsa.”+ 16 Modimo o tla tshwanelwa ke go raya moikepi a re:+“O na le tshwanelo efe ya go nankolola melao ya me,+Le gore o sikare kgolagano ya me mo molomong wa gago?+ 17 Le gone wena—o tlhoile kotlhao,+Mme o ntse o latlhela mafoko a me kafa morago ga gago.+ 18 Le fa e le leng fa o ne o bona legodu, o ne o le itumelela;+Mme o ne o na le kabalano le baakafadi.+ 19 O leseleditse molomo wa gago mo go se se bosula,+Le loleme lwa gago o nna o le golagantse le tsietso.+ 20 O a nna mme o bua kgatlhanong le morwarrago,+O senola molato wa morwa mmago.+ 21 O dirile dilo tseno, mme ke ne ka didimala.+O ne o ithaya o re ruri ke tla nna jaaka wena.+Ke tlile go go kgalemela,+ mme ke tla rulaganya dilo fa pele ga matlho a gago.+ 22 Tsweetswee tlhaloganyang seno, lona ba lo lebalang Modimo,+Gore ke tle ke se ka ka lo gagoganya go se na mogolodi ope.+ 23 Yo o ntshang ditebogo e le setlhabelo sa gagwe ke ene yo o nkgalaletsang;+Mme fa e le yo o bolokang tsela e e beilweng,Ke tla dira gore a bone poloko ya Modimo.”+